[------] καταστα[θ]εντες ο[μνυοντω κ]αθ[ω]ς [και τα] αλλα αρχεια και εκπρ[α]ξαντες του αργυριο[υ] [τους τοκ]ους συντελειντω ταν θ[υσιαν και τας] τιμας και ταν δαμοθοινιαν εν τωι ηρακλειωι μηνι τα[ι] [δωδεκ]αται ως καλλιστα και λογον α[ποδιδοντ]ω τοις μαστροις εν τωι αυτωι μηνι υπευθυνοι οντες [ωσ]περ και οι τα αλλα ποθιερα και δαμ[ο]σια [χε]ιριζοντες και εν τοις αυτοις επιτιμιοις ενοχοι εστ[ω]σαν κατα τομ μαστρικον νομον θυοντω δ[ε ο]ι επιμεληται βους τρεις τελειους τωι απολλωνι και ται λατοι και ται αρτεμιτι και τα λοιπα ιε[ρε]ια οικονομεοντω κατα τα διατεταγμενα και τα κρ[εα] καταχρεισθωσαν εν ταν δαμοθοινιαν κα[θ]ως ειθισται οινου δε αναλισκοντω μετρητας τεσ[σα]ρακοντα ται δε ενδεκαται του ηρακλειου μ[η]νος εχετωσαν τα ιερεια ετοιμα και ται δωδεκαται π[ομ]πευοντω ωρας δευτερας εκ τας αλωο[ς] οι τε ιερεις του απολλωνος και των αλλων θεων και οι πρυτανεις και αρχοντες και [τ]α αλλα αρχεια και οι λαμπαδισται αφ εκαστας φυλας ανδρες δεκα καταγραψατωσαν δε τους λαμπαδιξοντας οι αγεμονες ταν φυλαν ει δε τις των αγεμονων μη παρασχοι ευτακτους τους λαμπαδιξοντας πρακτιμος εστω ται πολει αργυριου δεκα στατηρων ποθιερων και οι αρχοντες εκπρ[α]ξαντες και εν ταις ιερομηνιαις το μεν ημισον αυτοι εχετωσαν το δε ημισον ποτιφεροντω εν λογ[ο]ν ει δε μη δυναιντο εκπραξαι αναγραψατωσαν εν τον δαμοσιον πινακα καθως νομιζεται ο δ[ε] δρομος γινεσθω εκ του γυμνασιου αχρι ποτι τον βωμον ο δε νικεων υφαπτετω τα ιερα ει δε τ[ι]ς των αγεμονων καταγραψαντων τους εν αλικιαι μη θελοι πειθαρχειν δυνατος ων πρακτιμο[ς ε]στω τωι αγεμονι και τοις αλλοις λαμπαδισταις α[ρ]γυριου δεκα στατηρων ιδιαι και εν ταις ιερ[ο]μηνιαις ει δε φαιη αδυνατος ειμεν η πρεσβυτερος εξομοσασθω οι δε αγεμονες αλλον αντ αυ[τ]ου καταγραψαντω οι δε ιερεις του απολλωνος επει κα πομπευσωντι κατευχεσθωσαν τα ευμενεια καθως νομιζεται α δε νικεουσ[α] ταν φ[υ]λαν ταν λαμπαδα λαμβανετω εις θυσι[α]ν αργυριου δεκα στατηρας αναγραψαι [δε το ψαφισ]μα εν ταν βασιν ταν υπαρχουσαν του βασιλεος παρα τον βωμον του απολλωνος τ[ους εναρ]χους βουλευτας και διαποστειλαι ποτι [τ]ον βασιλη το αντιγραφον του ψαφισματ[ος].
Phokis — Delphi — 160/59 BC — SIG(3) 671A
 160/59 BC 